**UNIUNEA NAŢIONALĂ A BAROURILOR DIN ROMÂNIA**

**CONSILIUL UNIUNII**

**HOTĂRÂREA nr. 98**

***12 august 2020***

 *În conformitate cu dispozițiile art. 61 alin. (2), art. 62 alin. (1) și (2), art. 63 și art. 65 lit. a), l), m) și ș) din Legea 51/1995 privind organizarea și exercitarea profesiei de avocat, republicată, cu modificările și completările ulterioare (în continuare, Lege),*

 *Ținând cont de Hotărârea Consiliului Uniunii Naționale a Barourilor din România (în continuare UNBR)* nr. *75/17-18 iulie 2020 și de Anunțul de convocare a Congresului avocaților în perioada 08-09 septembrie 2020,*

 *Având în vedere constatarea Comisiei Permanente a UNBR, desfășurată în sistem videoconferință în 05.08.2020, în sensul că, deși s-au luat toate măsurile organizatorice pentru desfășurarea Congresului la termenele asumate, situația sanitară din România, în contextul stării de alertă instituite și așa cum reiese din ultimele evoluții comunicate public de autorități, face ca desfășurarea Congresului avocaților în perioada 5-10 septembrie 2020 să fie de natură să conducă la asumarea de riscuri sanitare sporite.*

*La propunerea Comisiei Permanente, adresată Consiliului UNBR și pe baza votului electronic al Consiliului UNBR, desfășurat în perioada 09-12.08.2020,*

*Consiliul UNBR adoptă prezenta:*

**HOTĂRÂRE:**

 **Art. 1** **–** Se amână desfășurarea Congresul avocaților 2020, până la o dată ulterioară din acest an, ce va fi decisă de Consiliul UNBR.

**Art. 2** – (1) Prezenta hotărâre se comunică membrilor Consiliului UNBR, barourilor, Casei de Asigurări a Avocaților, Institutului Național pentru Pregătirea și Perfecționarea Avocaților, Comisiei Centrale de Disciplină și Comisei Centrale de Cenzori.

(2) Prezenta hotărâre se publică pe pagina de internet [www.unbr.ro](http://www.unbr.ro) .

**C O N S I L I U L U. N. B. R.**